Document ID: /roh_data/filtered/fineweb-2-filterrobots_roh.jsonl.gz/10579

Ils osps da vacanzas da Mustér e Sedrun pon far diever gratuit la proxima stad da la Viafier Matterhorn Gottard tranter Mustér ed il Pass da l’Alpsu, e da la pendiculara da Mustér a Caischavedra.
Uschia vul ins cunzunt avair ina attractiva purschida per osps da vacanzas dals pajais cun l’euro, declera il directur da Mustér Sedrun Turissem, Hans-Kaspar Schwarzenbach.
La purschida vegn finanziada or da las entradas che sa resultan da la nova lescha da turissem, ch’è dapi il cumenzament da l’onn en vigur. Oriundamain levan ins era duvrar ina part da questas entradas supplementaras per far reclama, ha ditg Schwarzenbach. Pervi dal ferm franc svizzer hajan ins dentant decidì d’investir ils daners en ils products.
(RR novitads a las 12:00)